Gairebé tots els treballadors han de fer desplaçaments a causa del seu treball, ja sigui només per anar o tornar a la feina -la gran majoria-, o també per dur-la a terme.
De fet, un bon nombre de treballadors es veuen obligats a desplaçar-se per fer la seva feina, ja formin aquests desplaçaments part intrínseca de la seva tasca (cas dels transportistes, per exemple), ja siguin necessaris per accedir al lloc on han de desenvolupar les seves funcions.
En el curs d'aquests desplaçaments es poden produir accidents i per tant és necessari prendre mesures de Seguretat Laboral Viària per prevenir-los i garantir la seguretat i salut dels treballadors.
Ara bé, les responsabilitats de l'empresa en aquesta matèria varien en funció de si els desplaçaments són durant la jornada o són els necessaris per anar i tornar de la feina.
Definició de Seguretat Laboral Viària
La seguretat laboral viària és el conjunt de coneixements, tècniques, procediments i estratègies inter i multidisciplinars que aborden l'anàlisi i la intervenció sobre el conjunt de factors i condicionants que intervenen en el desenvolupament d'un succés relacionat amb el trànsit que té, o pot tenir, repercusions en la seguretat i salut dels treballadors.
Aquests factors i condicionants poden exposar al treballador a patir un accient laboral de trànsit.
En jornada, responsabilitat empresarial en matèria de PRL
Els accident laborals de trànsit que ocòrren durant el trajecte que han de fer els treballadors per tal de desenvolupar les tasques que els han estat encomanades, tenen el seu origen en: les condicions del lloc de treball i la seva organització; les condicions del propi treballador, el vehicle i la via i l'entorn.
Existeix una responsabilitat empresarial i una necessitat d'intervenció i integració en el pla de prevenció de riscos laborals de l'empresa envers la seguretat laboral viària dels treballadors que han de realitzar desplaçaments durant la seva jornada laboral.
Pel que fa als accidents laborals relacionats amb el trànsit que ocorren durant el trajecte d'anada o tornada de la feina (accidents in itinere ), l'interès per part de l'organització empresarial es fonamenta no pas en la responsabilitat en matèria de prevenció de riscos laborals, sinó en la preocupació per la salut de la seva gent, en l'impacte que li poden suposar aquests accidents en la productivitat o en aspectes vinculats o en els seus objectius en el marc de la responsabilitat social.
És recomanable que les empreses adoptin mesures orientades a la gestió racional, eficient i sostenible d'aquests desplaçaments (mitjançant els plans de mobilitat o els plans de seguretat viària), per tal de contribuir a la seva reducció, així com per reduir l'impacte ambiental, social i econòmic que els desplaçaments generen a tota la població i als treballadors en particular.
Decàleg d'accions per a la prevenció d'accidents en els desplaçaments amb vehicles durant la jornada de treball
En el seu conjunt, els accidents laborals relacionats amb el trànsit representen el 12% del total d'accidents.
Ara bé, si ens fixem en la seva gravetat, aquest percentatge s'eleva fins aproximadament el 49% dels accidents mortals a la feina.
Si dibuixem el marc conceptual dels accidents laborals relacionats amb el trànsit, no els hem de centrar només en l'entorn de la Seguretat i Salut Laboral, sinó que cal ampliar les mires cap a la mobilitat (flux i moviment de vehicles i transport de mercaderies) i el trànsit pròpiament (supeditat a la normativa viària).
Amb la finalitat de lluitar contra aquests tipus d'accidents, és necessari que les empreses incloguin dins el seu pla de prevenció, l'avaluació dels riscos relacionats amb el trànsit que ocorren durant la jornada de treball, i la corresponent inclusió en la planificació de l'activitat preventiva de les mesures necessàries per tal de minimitzar-los, assegurant el compliment de la normativa com qualsevol altre equip de treball.
Cal tenir en compte la diferenciació de les dues tipologies d'accident laboral de trànsit, i, si bé l'empresari és un agent important, existeix una limitació en la seva capacitat d'intervenció, especialment pel que fa als accidents in itinere.
Per tant, és necessari emmarcar l'estratègia dels plans de mobilitat i seguretat viària des d'una perspectiva més àmplia de salut, responsabilitat social, consciència moral, ètica i social, i no només des de la perspectiva econòmica i de SSL.
Per la millora de la seguretat viària en l'entorn laboral és important el treball conjunt, coordinat i interdisciplinari entre els departaments i organismes de la Generalitat (Departament Treball, Afers Socials i Famílies, Departament de Salut, Departament d'Interior...) per traçar un eix d'actuacions transversals entre tots els agents implicats per tal de millorar la mobilitat i reduir la sinistralitat.
Mapa conceptual dels factors de risc en els desplaçaments en l'entorn laboral
Factors de risc relacionats amb els desplaçaments durant la jornada laboral
Els factors de risc que poden ocasionar un accident laboral en els desplaçaments durant la jornada laboral són molt variats.
De fet, en la major part dels casos els accidents responen a diversos factors concurrents, tot i que sovint n'hi ha un que és el causant principal de l'accident.
Els factors de risc es poden agrupar en dos grans grups: aquells relacionats amb les condicions de treball i aquells relacionats amb la conducció
Factors de risc relacionats amb les condicions de treball
Els factors de risc relacionats amb les condicions de treball poden tenir l'origen en deficiències en la gestió preventiva i l'organització del temps i en factors relacionats amb el desenvolupament de les tasques del lloc de treball.
Deficiències en la gestió preventiva
La gestió de la prevenció de riscos laborals és necessària per tal d'assegurar les condicions de seguretat i salut en el treball.
L'empresa ha d'assegurar un sistema de gestió que li permeti gestionar la complexitat dels factors humans, tècnics i organitzatius.
La gestió dels desplaçaments que s'efectuen durant la jornada de treball ha d'estar integrada en el sistema de gestió de la prevenció de riscos laborals de l'empresa, sens prejudici que pugui existir un pla específic de seguretat viària, que a més dels desplaçaments durant la jornada de treball, pugui integrar l'anàlisi dels desplaçaments per anar i tornar de la feina i la corresponent proposta d'accions a implementar.
Específicament, en relació a l'estat de salut de les persones treballadores, aquesta es pot veure afectada per unes condicions de treball adverses.
L'empresa ha de garantir al personal la vigilància del seu estat de salut segons els riscos inherents a la feina.
La dita vigilància consisteix bàsicament en la pràctica d'una sèrie d'exàmens i proves mèdiques específiques als treballadors i treballadores, que permeten la recollida sistemàtica i continuada d'un conjunt de dades referides a la seva salut i al seu lloc de treball (factors de risc).
L'empresa ha de determinar els protocols específics de vigilància de la salut individuals dels treballadors que hagin d'utilitzar un vehicle durant la jornada de treball en funció dels riscos identificats, basat en evidència científica contrastada, en criteris de proporcionalitat, documentada, justificada, continua, sistemàtica, planificada i coordinada, amb la col·laboració, participació i consulta dels representants dels treballadors i amb processos d'anàlisi col·lectius amb criteris epidemiològics a tots els nivells.
L'empresa ha de definir l'excepció de la voluntarietat de la vigilància de la salut, la seva justificació, la finalitat i les conseqüències d'aquesta decisió empresarial, assessorada per la modalitat organitzativa de prevenció de riscos laborals de l'empresa i participada amb els treballadors.
Factors de risc relacionats amb la gestió preventiva:
Deficiències en l'organització del temps de treball
L'organització del temps de treball és un dels aspectes de les condicions de treball que té una repercussió més directa sobre la vida diària de la persona treballadora.
El nombre d'hores treballades i la seva distribució poden afectar la qualitat de vida a la feina.
Ateses les característiques humanes, l'activitat laboral hauria de desenvolupar-se durant el dia, amb la finalitat d'aconseguir una coincidència entre l'activitat laboral i l'activitat fisiològica.
Quan parlem de llocs de treball que involucren la conducció de vehicles, cal tenir especialment en compte la distribució del temps de conducció i descans (segons Reglament (CE) 561/2006 del Parlament Europeu i del Consell de 15 de març de 2006 sobre temps de conducció i descans per vehicles de més de 3,5 Tm de MMA, entre altres), la conducció nocturna, la distribució de temps de conducció i altres tasques...
Factors de risc relacionats amb l'organització del temps de treball:
Altres factors relacionats amb l'organització del treball (factors de risc psicosocial):
En la prevenció de riscos laborals, els factors psicosocials són aquells factors de risc per a la salut que s'originen en l'organització del treball i que generen respostes de tipus fisiològic (reaccions neuroendocrines), emocional (sentiments d'ansietat, depressió, alienació, apatia, etc.), cognitiu (restricció de la percepció, de l'habilitat per a la concentració, la creativitat o la presa de decisions, etc.) i conductual (abús d'alcohol, tabac, drogues, violència, assumpció de riscos innecessaris, etc.) que són conegudes popularment com a estrès i que poden ser precursores de malalties en certes circumstàncies d'intensitat, freqüència i durada determinades.
Altres factors de risc relacionats amb l'organització del treball són:
Factors de risc relacionats amb les exigències físiques
Durant una jornada de treball, les persones treballadores estan sotmeses a un conjunt de requeriments físics inherents a la feina.
A grans trets, podem parlar de treball muscular estàtic (esforç sostingut en el qual els músculs es mantenen contrets durant un període de temps determinat) i de treball muscular dinàmic (quan hi ha una successió periòdica de contraccions i relaxacions dels músculs).
En els desplaçaments durant la jornada de treball, el treballador es pot veure exposat a unes determinades exigències físiques inherents a la pròpia tasca de conducció, però també en les altres tasques requerides pel lloc de treball com la càrrega i la descàrrega, la reparació, el manteniment...
Factors de risc relacionats amb les exigències físiques:
Factors de risc relacionats amb l'entorn físic
El medi en què es desenvolupa la feina és l'entorn físic de treball.
Aquest entorn físic influeix sobre el confort o el desconfort del treballador, i li pot provocar trastorns físics i/o psicològics, alterar el seu benestar i afectar, d'aquesta manera, la seva salut.
En el cas dels treballadors/es que s'han de desplaçar fora del centre de treball durant la jornada de treball, l'entorn físic és tant l'habitacle del vehicle, com la via i l'entorn en el qual es desplacen, com també el lloc de treball on hauran de desenvolupar la seva tasca.
Factors de risc relacionats amb l'entorn físic:
Factors de risc relacionats amb les condicions de seguretat
Inclou totes les condicions materials que poden donar lloc a un accident de treball, tant els que estan relacionats amb la utilització de vehicles com aquells inherents a la tasca a desenvolupar.
Factors de risc relacionats amb les condicions de seguretat:
Les mesures preventives a adoptar per la prevenció dels accidents laborals relacionats amb el trànsit durant la jornada de treball es poden agrupar en funció de l'agent a qui van dirigides i/o que les ha de desenvolupar.
Així, hi ha un conjunt d'accions a dur a terme per l'empresa i les persones responsables de l'organització de l'activitat preventiva (que repercutiran sobre la mateixa organització, el vehicle o el propi treballador) i un altre conjunt d'accions a dur a terme per les persones treballadores (que repercutiran sobre el vehicle que s'utilitza pels desplaçaments o sobre el propi treballador).
Accions a dur a terme per l'empresa i les persones responsables de l'organització de l'activitat preventiva
Accions relacionades amb l'organització
Accions relacionades amb el vehicle.
Accions relacionades amb les persones treballadores
Accions a dur a terme per les persones treballadores (basades en la informació i formació pertinents per part de l'empresa)
Accions Relacionades amb el vehicle
Accions Relacionades amb la persona treballadora
El Pla de Desplaçaments d'Empresa (PDE)
El Pla de desplaçaments d'empresa (PDE) és un conjunt d'actuacions que pretenen optimitzar la mobilitat dels treballadors, afavorint l'ús de modes de transport alternatius al vehicle privat, i racionalitzar l'ús del cotxe.
El PDE concerneix els desplaçaments relacionats amb l'activitat professional, o sigui tant els trajectes entre el domicili i el lloc de treball com els desplaçaments professionals dels treballadors, col·laboradors i clients.
En una primera fase, però, el PDE es pot centrar en els desplaçaments dels treballadors.
Quins són els avantatges del PDE?
Accidents de trànsit en l'entorn laboral Catalunya 2015
Un dels objectius primordials de l'Institut Català de Seguretat i Salut Laboral és disposar d'informació de qualitat i fiable sobre la qual poder fonamentar polítiques i actuacions, i millorar-ne l'eficàcia.
És per aquest motiu que es va decidir engegar el programa "Descripció dels accidents de trànsit en l'entorn laboral.
Catalunya 2015", amb l'objectiu d'obtenir informació sobre els factors de risc que es troben implicats en un accident de trànsit laboral.
Per ajudar a les empreses amb la identificació i avaluació dels riscos laborals relacionats amb el trànsit, des del Departament de Treball, Afers Socials i Famílies juntament amb el Servei Català de Trànsit, s'han elaborat dues publicacions relacionades amb el trànsit en l'entorn laboral.
El Manual per a la identificació i avaluació de riscos laborals dels conductors del sector transport per carretera
Es tracta d'una eina per facilitar l'avaluació dels riscos dels treballadors que han de conduir un vehicle durant la seva jornada laboral.
Encara que el nom de la publicació faci referència exclusiva als treballadors conductors del sector transport per carretera, és totalment extrapolable a qualsevol treballador que hagi d'utilitzar un vehicle durant la seva jornada laboral (tècnic de manteniment, comercial, repartidor...).
Aquest mètode, sobre la base de les cinc disciplines preventives, considera nou àrees d'anàlisi que es desglossen en trenta factors generadors de risc.
A través d'una sèrie de preguntes de desposta simple (si/no) es van identificant i acotant els factors de risc als que està exposat el treballador, per així facilitar l'elaboració de la corresponent planificació de l'activitat preventiva.
La seguretat en els desplaçaments amb vehicles durant la jornada de treball
Aquesta publicació es tracta d'una revisió del document La seguretat en la conducció durant la jornada de treball.
S'hi analitzen els diferents factors de risc que poden intervenir en els accidents ocorreguts en els desplaçaments amb vehicles durant la jornada de treball: per una banda, els factors relacionats amb les condicions de treball, agrupats en sis blocs (deficiències en la gestió preventiva, deficiències en l'organització del temps de treball, factors de risc psicosocial, factors de risc relacionats amb les exigències físiques, factors de risc relacionats amb l'entorn físic, factors de risc relacionats amb les condicions de seguretat); i per altra banda, els factors de risc relacionats pròpiament amb la conducció (el factor humà, el factor vehicle i els factors via i entorn).
Finalment, es proposen algunes mesures preventives per tal de minimitzar el risc de patir un accident en els desplaçaments amb vehicles durant la jornada de treball.
La seguretat en els desplaçaments per anar i tornar de la feina
La utilitat d'aquest manual entronca amb una realitat canviant no només a les ciutats sinó a tot el territori, amb uns nuclis urbans cada vegada més orientats al vianant i a la velocitat reduïda, i amb una activitat industrial que es deslocalitza progressivament lluny d'aquests centres de població.
Aquesta redistribució impacta de ple en els desplaçaments dels treballadors, cosa que fa que la implicació de les empreses en la mobilitat i en la seguretat viària prengui una importància renovada.
Amb aquesta publicació, en definitiva, volem convidar-vos a contribuir des d'un dels àmbits clau de la nostra societat, com és el laboral, a disminuir els índex d'accidentalitat de trànsit al nostre país.
El subgrup de treball que forma part del Grup de Treball multidisciplinari sobre Seguretat Laboral Viària del COEIC i que està representat per especialistes de diferents àmbits, entitats privades, agents socials, centres de formació, professionals de la prevenció i responsables de la prevenció d'empreses implicades en els riscos de mobilitat dels seus treballadors, ha redactat dues Guies Tècniques sobre Seguretat Laboral Viària en català i castellà.
*Nota: la fotografia d'aquesta pàgina està subjecta a una llicència Creative Commons.
Molts treballadors utilitzen el cotxe a la seva feina o per desplaçar-se al seu lloc de treball.
Pes dels accidents de trànsit en la sinistralitat laboral per accidents de treball
L'impacte dels accidents que pateixen els treballadors en el curs dels seus desplaçaments, ja siguin durant la jornada de treball o per anar i tornar de la feina, és significatiu en relació amb el conjunt de la sinistralitat laboral per accidents de treball.
A més, en tractar-se sovint d'accidents de trànsit, les seves conseqüències, amb relativa freqüència, son molt greus o fins i tot mortals.
Això s'aprecia clarament en les dades de sinistralitat laboral, ja que si bé els accidents de treball de trànsit van suposar, en el període 2014-2018, el 13,01 % del conjunt d'accidents de treball amb baixa, aquest percentatge augmenta fins el 38,94 % en el cas dels accidents mortals.
Així doncs, entre un terç i la meitat de les morts per accident de treball a Catalunya estan relacionades amb el trànsit.
Si ens centrem només en els accidents de treball de trànsit durant el mateix període 2014-2018, el 22,35% van correspondre a accidents de trànsit en els desplaçaments durant la jornada de treball, i el 77,65% ho van ser de trànsit anant o tornant de la feina.
Finalment, si fem una radiografia global dels accidents de treball amb baixa comunicats durant el període 2014-2018, veiem que: dels accidents de treball que es van produir durant la jornada de treball, el 80,41% van ser accidents ocorreguts durant la jornada de treball que no estaven relacionats amb el trànsit i que el 2,91% van ser accidents ocorreguts durant la jornada de treball relacionats amb el trànsit.
A més, dels accidents ocorreguts en desplaçaments anant o tornant de la feina, el 10,10% estaven relacionats amb el trànsit i el 6,58% van ser accidents sense relació amb el trànsit.
Font de les dades: Departament de Treball, Afers Socials i Famílies
Evolució dels accidents de treball relacionats amb el trànsit
L'any 2018 es va registrar una disminució de l'índex d'incidència dels accidents de treball de trànsit en jornada de l'1,70%.
De la sèrie d'índex d'incidència d'accidents de treball relacionats amb el trànsit ocorreguts durant la jornada de treball, l'any 2012 marca el punt més baix i el 2018 registra un augment del 18,89% de l'índex en relació a aquell any.
D'altra banda, l'any 2018, globalment els índex d'incidència dels accidents de treball ocorreguts anant o tornant de la feina han experimentat un augment del 2,39% respecte de l'any anterior.
Ara bé, si en relació a l'any anterior fem la diferenciació de l'índex d'incidència d'aquells que han estat relacionats amb el trànsit d'aquells que no ho han estat, el primer ha experimentat un augment del 2,75%, tornant d'aquesta manera al nivell de l'any 2016, mentre que l'índex d'incidència dels accidents de treball anant o tornant de la feina sense relació amb el trànsit ha experimentat un augment de l'1,87%.
Entre l'any 2012 (que marca el punt més baix de la sèrie) i el 2018, l'augment de l'índex d'incidència ha estat del 25,19%.
Evolució dels accidents de treball de trànsit ocorreguts durant la jornada de treball i anant o tornant de la feina en el període 2012-2018
Font de les dades: Departament de Treball Afers Socials i Famílies.
A l'hora d'interpretar aquestes dades cal tenir present que:
- Per a què un accident de treball sigui considerat de trànsit ha de reunir aquests tres requisits:
- Els índexs d'incidència (número d'accidents per cada 100.000 treballadors afiliats a la Seguretat Social) són el mètode més fiable per conèixer l'evolució de l'accidentalitat, ja que eliminen l'efecte distorsionant que les diferències en el nombre d'ocupats en cada període tenen sobre la interpretació de les dades de sinistralitat laboral.
En el cas dels accidents de treball de trànsit ocorreguts durant la jornada de treball hem aplicat una estimació, calculat utilitzant en el numerador, el nombre d'accidents en jornada de treball amb baixa identificats "de trànsit", multiplicat per 100.000 i en el denominador, el 16,9% del total de la població afiliada del període corresponent.
Segons la II Enquesta Catalana de Condicions de Treball, el 16,9% dels treballadors han de desplaçar-se amb vehicle durant la seva jornada laboral, de manera que l'índex d'incidència està ajustat a la població afectada per aquest risc.
A banda dels efectes sobre la salut dels treballadors, que són freqüentment molt greus o comporten la mort, els accidents laborals relacionats amb el trànsit comporten uns important costos econòmics, desigualment distribuïts entre les empreses, els treballadors i el conjunt de la societat.
Pel càlcul dels costos associats als accidents laborals relacionats amb el trànsit durant l'any 2010 s'han comptabilitzat els accidents laborals succeïts en el període gener-desembre del 2010 i s'han tingut en compte les comunicacions de recaigudes.
Així, s'han comptabilitzat un total de 13.265 comunicats d'accident de treball relacionats amb el trànsit.
D'aquests, 3.100 (el 24,4%) van ser accidents o recaigudes de trànsit durant la jornada de treball, i 10.165 (el 76,6%) van ser accidents o recaigudes de trànsit in itinere.
Els accidents laborals relacionats amb el trànsit representen una important despesa tant per a l'empresa, com per a la persona treballadora i per a la societat.
Resum dels costos associats als accidents laborals relacionats amb el trànsit
Més de 435 milions d'euros de cost el 2010
Del total dels costos associats als accidents laborals de trànsit de l'any 2010 (435.184.656,73 euros) el 4% van ser costos associats a l'empresa (relacionats amb el cost del manteniment de la producció associat als accidents de trànsit), i representen el 15,7% del total de costos associats a l'empresa.
El 74,6% van ser costos associats al treballador (relacionats amb el cost del manteniment de la producció, la pèrdua d'ingressos a llarg termini i els costos del dolor i el patiment associats als accidents de trànsit), i representen el 37,11% del total de costos associats al treballador.
I finalment el 21,4% van ser costos associats a la societat (relacionats amb el cost del manteniment de la producció, la pèrdua d'ingressos a llarg termini i els costos mèdics associats als accidents de trànsit), i representen el 21,33% del total de costos associats a la societat.
Els cost dels accidents laborals de trànsit triplica el cost mitjà dels accidents de treball
En conjunt, els accidents laborals relacionats amb el trànsit, en relació als costos, suposen el 30,59% de la despesa, mentre que, en el seu conjunt, tan sols representen el 10,51% del total d'accidents.
Resum dels costos dels accidents de trànsit en l'entorn laboral segons si són en jornada laboral o in itínere
El 28,7% de costos associats als accidents de trànsit en l'entorn laboral van ser relacionats amb accidents durant la jornada de treball i el 71,3 % van ser relacionats amb accidents in itinere.
En relació al total de costos, els costos associats als accidents de trànsit durant la jornada laboral representen el 8,77% (mentre que el seu pes en el total d'accidents de treball és del 2,44%), i els costos associats als accidents de trànsit laborals in itinere representen el 21,82% (mentre que el seu pes en el total d'accidents de treball és del 8,07%).
L'any 2010, el cost associat als accidents laborals de trànsit en l'entorn laboral va suposar el 0,22% del Producte Interior Brut (PIB).